Keragaman bahasa Arab

Bahasa Arab dalam rumpun Semitik yang berasal dari Semenanjung Arab dituturkan dalam pelbagai jenis ragam atau "lahjah" ( lahjah   lahajāt ) yang tersendiri dengan nama  ad-dārijah di belah barat (Maghrib) dan  al-ʿāmmiyyah "bahasa am" di belah timur seperti Syam dan Hijaz. Perbezaan terbesar terdapat pada bahasa-bahasa pertuturan di rantau-rantau berbeza. Sesetengah lahjat bahasa Arab di Afrika Utara misalnya tidak dapat difahami oleh seorang penutur bahasa Arab yang datang dari wilayah Syam ataupun Teluk Parsi; oleh itu para penutur Arab yang hendak berkomunikasi lebih memahami sesama mereka menggunakan bahasa Arab Fusha yang dipelajari di bangku sekolah di samping lahjah ibunda mereka.

Tambah lagi, perbezaan ketara juga terdapat (antara lain) antara pertuturan orang Badwi dengan pertuturan orang bandar, desa dengan kota, etnik, kumpulan agama, kelas sosial, lelaki dengan wanita, dan yang muda dengan yang tua. Perbezaan ini sedikit sebanyak dapat diselaraskan. Sering kali penutur bahasa Arab dapat menyesuaikan pertuturan mereka dalam beraneka ragam mengikut konteks dan niat mereka – misalnya, untuk bercakap dengan orang yang datang dari wilayah atau rantau lain, untuk menunjukkan tahap pendidikan, ataupun untuk mengguna kuasa bahasa yang digunakan.

 Rujukan 

Kategori:Bahasa Arab